Ajka Város Önkormányzata Képviselő-testületének 5/2025. (II. 13.) önkormányzati rendelete

az önkormányzat 2024. évi költségvetéséről szóló 1/2024. (II.14.) önkormányzati rendelet módosításáról

[1] Ajka Város Önkormányzata Képviselő-testületének az önkormányzat 2024. évi költségvetéséről szóló 1/2024. (II.14.) önkormányzati rendelete módosításának célja az államháztartásról szóló 2011. évi CXCV. törvény 34. § (4) bekezdésében foglalt jogszabály alkotási lehetőség realizálása, a költségvetési rendeletnek december 31-ei hatállyal történő korrigálása, ennek keretében a központi támogatásokkal kapcsolatos adatok, az önkormányzat részére biztosított pótelőirányzatok és a képviselő-testület költségvetést érintő egyedi döntéseinek a rendeletbe történő beépítése.

[2] Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

1. §

A 2024. évi költségvetésről szóló 1/2024. (II. 14.) önkormányzati rendelet 2. §-a helyébe a következő rendelkezés lép:

„2. §

(1) Ajka Város Önkormányzatának Képviselő-testülete az önkormányzat 2024. évi

a)
a költségvetés

aa)
bevételi főösszegét 12.797.033.465 forintban

ab)
kiadási főösszegét 14.957.787.191 forintban

ac)
a hiányt 2.160.753.726 forintban

b)
finanszírozási előirányzat

ba)
bevételi összegét 6.432.694.415 forintban,

bb)
kiadási összegét 4.271.940.689 forintban,

c)
a költségvetés

ca)
bevételi főösszegét 19.229.727.880 forintban,
cb)
kiadási főösszegét 19.229.727.880 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2024. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2024. évi költségvetésének kiadási főösszegén belül:

1.
A költségvetési kiadási előirányzatok összegét
a)
személyi jellegű kiadások 3.150.903.379 forintban,
b)
a szociális hozzájárulási adó 462.703.826 forintban,
c)
a dologi jellegű kiadások 3.443.900.823 forintban,
d)
támogatásértékű működési kiadás 5.148.136 forintban,
e)
műk. célú pénzeszköz átadás államháztartáson kívülre 1.555.183.837 forintban,
f)
társadalom és szoc. pol. támogatás 10.250.000 forintban,
g)
az ellátottak pénzbeni juttatásai 0 forintban,
h)
előző évi elszámolások 83.408 forintban,
i)
tv. előíráson alapuló bef. 830.881.559 forintban,
2.
A felhalmozási célú kiadások összegét
a)
felújítási kiadások 490.240.720 forintban,
b)
beruházási kiadások 2.502.139.363 forintban,
c)
támogatásértékű felhalmozási kiadás 255.814.513 forintban,
d)
felhalm. célú pénzeszköz átadás államháztartáson kívülre 1.544.903.519 forintban,
e)
pénzügyi befektetések 4.013.000 forintban,
f)
adott kölcsönök 311.150.700 forintban,
3.
finanszírozási műveletek kiadási előirányzatát
a)
működési kiadás (folyószámla hiteltörlesztés) 4.000.000.000 forintban,
b)
felhalmozási kiadás (hiteltörlesztés) 192.248.000 forintban
c)
államháztartáson belüli megelőlegezés visszaf. 79.692.689 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

2. §

A 2024. évi költségvetésről szóló 1/2024. (II. 14.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2024. évi költségvetésében 75.000.000 forint működési általános tartalékkal, 41.607.134 forint működési cél. és 273.963.274 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

3. §

(1) A 2024. évi költségvetésről szóló 1/2024. (II. 14.) önkormányzati rendelet 2. melléklete helyébe az 1. melléklet lép.

(2) A 2024. évi költségvetésről szóló 1/2024. (II. 14.) önkormányzati rendelet 3. melléklete helyébe a 2. melléklet lép.

(3) A 2024. évi költségvetésről szóló 1/2024. (II. 14.) önkormányzati rendelet 4. melléklete helyébe a 3. melléklet lép.

(4) A 2024. évi költségvetésről szóló 1/2024. (II. 14.) önkormányzati rendelet 5. melléklete helyébe a 4. melléklet lép.

(5) A 2024. évi költségvetésről szóló 1/2024. (II. 14.) önkormányzati rendelet 6. melléklete helyébe az 5. melléklet lép.

(6) A 2024. évi költségvetésről szóló 1/2024. (II. 14.) önkormányzati rendelet 7. melléklete helyébe a 6. melléklet lép.

(7) A 2024. évi költségvetésről szóló 1/2024. (II. 14.) önkormányzati rendelet 12. melléklete helyébe a 7. melléklet lép.

(8) A 2024. évi költségvetésről szóló 1/2024. (II. 14.) önkormányzati rendelet 17. melléklete helyébe a 8. melléklet lép.

4. §

Hatályát veszti az ajkai Városi Strand és Uszoda, valamint Kemping szolgáltatási díjainak megállapításáról szóló 31/2008.(XII.22.) önkormányzati rendelet.

5. §

(1) Ez a rendelet – a (2) bekezdésben foglalt kivétellel – 2025. február 14-én lép hatályba.

(2) Az 4. § 2025. február 28-án lép hatályba.

A j k a, 2025. február 13.

Kihirdetés napja: 2025. február 13. 


Schwartz Béla
       Dr. Jáger László


            polgármester





   címzetes főjegyző 
Végső előterjesztői indokolás

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét. Ezen rendelet-módosítási javaslatban feldolgoztuk a saját hatáskörű előirányzat módosításokat. Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva:

a 3/12-4/2025. határozatban, a Nagy László Városi Művelődési Központ és Könyvtár az Ajka Városért Alapítványtól 2025. évi ajkai színházi programok megvalósítása céljából 2.000.000 forint támogatásban részesült. A ténylegesen teljesült bevételek meghaladták a tervezett előirányzatokat. Az előirányzatok visszamenőleges hatállyal történő átcsoportosítását 2024. december hónapra elvégeztük.

a 3/12-5/2025. határozatban, az Ajka Városi Óvoda a 2024. évi pedagógusokat megillető béremelések miatt, kérte 3.140.911 forint járulékról személyi juttatásokhoz csoportosítását. Az előirányzatok visszamenőleges hatállyal történő átcsoportosítását 2024. december hónapra elvégeztük.

a 3/12-6/2025. határozatban, a Regenbogen Német Nemzetiségi Óvoda és Művelődési Ház a 2024. évi pedagógusokat megillető béremelések miatt, kérte 1.500.000 forint előirányzat átcsoportosítását. Az előirányzatok visszamenőleges hatállyal történő átcsoportosítását 2024. december hónapra elvégeztük.

a 3/12-7/2025. határozatban, 2025. december hónapra a szociális ágazatban dolgozók részére nyújtott és befolyt állami támogatás összegével az intézmények (Szociális Szolgáltató és Gondozási Központnál 3.590.420 forint, Ajkai Család- és Gyermekjóléti Központnál 3.295.610 forint, Városi Bölcsődnél 188.877 forint) finanszírozását visszamenőleges hatállyal 2024. december hónapra elvégeztük.

a 3/12-8/2025. határozatban, a Városi Intézmények Működtető Szervezete ténylegesen teljesült követelései 11.035.692 forinttal meghaladták a tervezett előirányzatokat. Az előirányzatok visszamenőleges hatállyal történő átcsoportosítását 2024. december hónapra elvégzetük.

a 3/12-9/2025. határozattal a Nagy László Városi Művelődési Központ és Könyvtár ténylegesen teljesült követelései meghaladták 11.710.514 forinttal tervezett előirányzatokat. Az előirányzatok visszamenőleges hatállyal történő átcsoportosítását 2024. december hónapra elvégeztük.

a 3/12-10/2025. határozattal, a Városi Óvoda ténylegesen teljesült követelései 5.720.600 forinttal meghaladták a tervezett előirányzatokat. Az előirányzatok visszamenőleges hatállyal történő átcsoportosítását 2024. december hónapra elvégeztük.

a 3/12-11/2025. határozattal, Az Ajkai Közös Önkormányzati Hivatal ténylegesen teljesült követelései 1.060.484 forinttal meghaladták a tervezett előirányzatokat. Az előirányzatok visszamenőleges hatállyal történő átcsoportosítását 2024. december hónapra elvégeztük.

A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 19.229.727.880 Ft-ra változik, az előző módosításhoz képest a csökkenés – 24.338.337 forint. Az előterjesztés készítésének lezárása: 2025. február 4 -én történt.

 

Bevételek

A belügyminiszter és a pénzügyminiszter pályázatán a Magyarország 2024. évi központi költségvetéséről szóló 2023. évi LV. törvény 3. melléklet 2.1.5. Önkormányzatok rendkívüli támogatása jogcím tekintetétben Ajka Város Önkormányzata 100.000.000 forint támogatásban részesült. A pályázati lehetőség az önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását szolgálják.

 

 

Karbantartási előirányzatok

Az 5/2024. (II.15.) önkormányzati rendelet 13. § (3) bekezdése alapján 2024. évi jóváhagyott karbantartási előirányzatokat az 5. és az 5/A. mellékletben részletezzük.

 

A rendelet 4. § hoz:

Ajka Város Önkormányzata és a Sportváros Nonprofit Korlátolt Felelősségű Társaság 2016. június 28-án Vagyonkezelési Szerződést kötött az Önkormányzat kizárólagos tulajdonát képező különböző sportlétesítmények és az azokhoz kapcsolódó ingatlanok üzemeltetésére.

A Kristályfürdő és a Primer Kft.-k Sportváros Kft.-be történő beolvadását követően módosításra került 2024. május 21-én ez a vagyonkezelési szerződés – kiegészítve a vagyonkezelt ingatlanokat többek között a Városi Stranddal, Uszodával és Kempinggel.

A Vagyonkezelési Szerződés V. A vagyonkezelési jogviszony részletes szabályai fejezet 1./ Használat, hasznosítás 1.4./ pontja az alábbiak szerint rendelkezik: „A Vagyonkezelő jogosult a díjszabás struktúráját saját üzletpolitikájának megfelelően kialakítani.” Mindezek alapján okafogyottá vált az Önkormányzat díjmegállapító rendelete, hiszen a díjszabást a vagyonkezelő látja el és ezért kell rendelkezni a rendelet hatályon kívül helyezéséről.

 

 

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6/A., 7., 12., 17., mellékletek kerültek módosításra és kiegészítésre.

Ajka, 2025. február 13.







                 Dr. Jáger László 








                címzetes főjegyző

